Source: http://docplayer.hu/788233-J-e-g-y-z-o-k-o-n-y-v.html
Timestamp: 2018-02-23 13:01:01
Document Index: 7859966

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

1 Vácrátót Község Önkormányzat Képviselő-testülete J e g y z ő k ö n y v Készült: Vácrátót Község Önkormányzat Képviselő-testületének május 12-én, csütörtökön órakor megtartott rendkívüli testületi ülésén. 33/2011.(V.12.) számú határozat: Belterületi csapadékvíz pályázattal kapcsolatban közbeszerzési eljárás lefolytatására Köz-Pálya Kft. megbízása (KMOP-3.3.1/B ) 34/2011.(V.12.) számú határozat: Belterületi csapadékvíz pályázattal kapcsolatban műszaki ellenőri feladatok lebonyolítására Darvas és Sipos Kft. megbízása (KMOP-3.3.1/B ) 35/2011.(V.12.) számú határozat: Shinko HSE részére tornaterem biztosítása 36/2011.(V12.) számú határozat: Invitel Zrt. részvény eladással kapcsolatos megkeresésének elutasítása 37/2011.(V.12.) számú határozat: Gárdonyi Géza Művelődési Ház bérleti díjainak meghatározása. 38/2011.(V.12.) számú határozat: Búcsú helyszínének kijelölése 39/2011.(V.12.) számú határozat: működésével kapcsolatos döntés
2 2 Vácrátót Község Önkormányzat Képviselő-testülte J e g y z ő k ö n y v Készült: Vácrátót Község Önkormányzat Képviselő-testületének május 12-én, csütörtökön órakor megtartott rendkívüli testületi ülésén. Az ülés helye: Polgármesteri Hivatal, Tanácsterem 2163 Vácrátót, Petőfi tér 3. Jelen vannak: Garamszegi Géza polgármester Papp István alpolgármester Bolvári Attila képviselő Csonka Ferencné képviselő Forgonyné Wildmann Erika képviselő Monori Szilárd képviselő Matyó Anikó Igazoltan távol van: Horváth Mátyás jegyző képviselő Meghívott vendég: Hetényi Levente kézilabda egyesület tagja Megjelent lakosok: Makovinyi József Vácrátót, Ady E. u. 50. Kürti Zsigmond Vácrátót, Ady E. u. 47. Mészáros János Vácrátót, Kossuth u. Jegyzőkönyv-vezető: Mikes Nóra igazgatási előadó Garamszegi Géza polgármester köszöntötte a megjelenteket, megállapította, hogy a Képviselőtestület 6 tagja jelen van a Képviselő-testület határozatképes. Felkérte Monori Szilárd képviselőt a jegyzőkönyv hitelesítésre, majd ismertette a napirendi pontokat, azzal a módosítással, hogy a kézilabda egyesület kérelmét tárgyalják elsőként. A Képviselő-testület a jegyzőkönyv hitelesítő személyére és a módosított napirendi pontokra tett javaslatot egyhangú 6 igen szavazattal elfogadta. A Képviselő-testületi ülésről, lakossági részről videofelvétel készül. Napirend: 1./ Kézilabda egyesület kérelmének ismertetése. 2./ Tájékoztató a KMOP-3.3.1/B azonosító számú Vácrátót belterületi csapadékvízrendszer fejlesztés című pályázat 90 %-os támogatásáról. 3./ Közbeszerzési eljárás lefolytatására benyújtott ajánlatok ismertetése. 4./ Műszaki ellenőrzésre benyújtott ajánlatok ismertetése. 5./ Egyebek: - Vácrátóti Shinko HSE kérelmének ismertetése tornacsarnok igénybevételével kapcsolatban. - Invitel részvények eladásával kapcsolatos megkeresés ismertetése. - Gárdonyi Géza Művelődési Ház bérleti díjainak meghatározása.
3 3 - Községi búcsú helyszínének meghatározása. - weboldal üzemeltetésével kapcsolatos megbeszélés, és a képviselői fogadóórán benyújtott 12 pont megválaszolása. - Madarász Lilla perével kapcsolatos tájékoztatás. 1./ Napirend: Tárgya: Kézilabda egyesület kérelmének ismertetése. Meghívott vendég: Hetényi Levente a Kézilabda Egyesület tagja Garamszegi Géza polgármester köszöntötte Hetényi Leventét, aki a kézilabda egyesület egyik aktív tagja. Elmondta, hogy a képviselők megkapták az írásbeli anyagot, kérte, hogy szóban egészítse ki a kérelmet. Hetényi Levente köszöntötte a Képviselő-testület tagjait. Tájékoztatásként elmondta, hogy úgy képzelték, hogy fős lenne a kézilabda csapat. Heti 2 x 2 óra edzést tartanának, valamint minden második hétvégén lennének a mérkőzések. Az egyesület egy három éves célt szeretne kitűzni maga elé, melyben szerepelne az általános iskolás gyermekek kézilabda edzése is. Felmérnék az igényeket és így alakítanák ki a vegyes csoportokat a gyerekek köréből. A kézilabdában a megyei szint az alsó szint, ezután jön az NB2-es szint, ami már magasabb. Garamszegi Géza polgármester hozzátette, hogy tudomása szerint Csömörön és Vácon jól teljesít a kézilabda csapat. A váci női kézilabda csapat igen népszerű. Megkérdezte, hogy szeretnék-e az NB1 csapat tartalékát képezni, vagy ezen még nem gondolkodtak? Hetényi Levente közölte, hogy akár még a tartalék kéziseket is kinevelheti az egyesület. Az egyesület szponzorok támogatásából finanszírozná a kiadásait, az Önkormányzattól külön támogatást nem kérnének, kizárólag a tornaterem ingyenes biztosítását, ami a számításaik szerint igen magas összeg lenne. Papp István alpolgármester közölte, hogy tudomása szerint maximum megyei szintű mérkőzések lejátszására alkalmas a tornacsarnok, ennyire van hitelesítve. Az épület nem olyan nagy, hogy az NB2-es szurkolótábor beférjen a lelátókra. Garamszegi Géza polgármester hozzátette, hogy jelenleg csak állóhelyek vannak az épületben, ülőhelyek nincsenek, de ettől függetlenül elég sok ember befér a tornacsarnokba. Ezt bizonyítja, hogy egy nagyszabású országos karate versenyt is rendeztek már az épületben. Hetényi Levente elmondta, hogy már megkérdezték és a megyei szintű mérkőzéseket engedélyeznék a terembe. Az NB2-es mérkőzések engedélyeztetését még nem érdeklődték meg. Bolvári Attila képviselő szerint mindenképpen a pálya hitelesítését kellene elsőként megnézni és akkor kiderül, hogy alkalmas-e a pálya NB2-es mérkőzések megrendezésére. Wildmann Erika képviselő megkérdezte, hogy az iskolások részére is heti 2 x 2 órás edzést terveznek, vagy ennél kevesebbet? Amennyiben van jelentkező és a testület támogatja a kérést, úgy az edzéseket szeptembertől lenne célszerű beindítani. Hetényi Levente válaszolva a kérdésre elmondta, hogy heti 2 x 2 órás edzést tartanának az iskolásoknak, és szeptembertől kezdenék el a felkészítéseket. Papp István alpolgármester megkérdezte, hogy milyen anyagi támogatást vár a kézilabda egyesület az Önkormányzattól? Vannak az egyesületnek szponzorai?
4 4 Hetényi Levente kijelentette, hogy az ingyenes terembérleten kívül egyéb anyagi támogatást nem kérne az egyesület az Önkormányzattól. Számításaik szerint a terembérlet 1 évre kb ,-Ft lenne, ezt a támogatást kérték az Önkormányzattól. A szponzoroktól kb ,-Ft ot kapnának, a többi kb ,-Ft-ot pedig saját pénzből finanszíroznák. Wildmann Erika képviselő megkérdezte, hogy milyen szisztéma szerint válogatnák ki a gyerekeket? Mindenképpen szükség lenne egy igényfelmérésre, ez a legfontosabb. Hetényi Levente megköszönte az észrevételt, az igényfelmérés kapcsán mindenképpen a testnevelés tanár segítését kérnék. Csonka Ferencné képviselő megkérdezte, hogy milyen csapatot terveznek létrehozni, csak fiút, csak lányt, vagy esetleg vegyest? Hetényi Levente szerint lehetne vegyes csapatot kialakítani, de csak a fiúkat tudnák az NB2-es csapat tartalékaként játszatni. Garamszegi Géza polgármester jó ötletnek tartja a kézilabda egyesület létrejöttét, mivel erre mindig is volt igény Vácrátóton. Az egyesületet az Önkormányzat tárgyi dolgokkal támogathatná, az egyesület pedig adná a szakmai részt. Wildmann Erika képviselő szerint első lépésként fel kellene mérni a helyi igényeket, és ezután visszatérni erre a kérelemre. Garamszegi Géza polgármester javasolta, hogy esetleg a szomszédos településeket is meg lehet kérdezni, hogy szeretnék-e, hogy az iskolás gyermekek kézilabda edzésre járjanak, így biztosan össze jönne a létszám. Csonka Ferencné képviselő szerint ez a dolog maradjon kizárólag Vácrátóton. Papp István alpolgármester megkérdezte, hogy az utazási költségeket miből gondolták kifizetni? Hetényi Levente elmondta, hogy a tagdíjakat úgy állapítanák meg, hogy az utazási díj benne legyen, így azt abból tudnák finanszírozni. A gyerekektől természetesen nem kérnének díjat, az ő edzésük ingyenes lenne. Matyó Anikó jegyző megkérdezte, hogy miért kell a kézilabda egyesületnek eljönnie Vácról, mivel tudomása szerint eddig ott edzettek? Hetényi Levente válaszolva a kérdésre elmondta, hogy ők már kiöregedtek a váci ifi csapatból, ezen kívül nem volt előrejutási lehetőségük, mivel az elnök a saját embereit teszi be a csapatba. Közösen úgy döntöttek, hogy létrehoznak egy olyan csapatot, akik szívvel lélekkel szeretnek kézilabdázni. Ígéretet tett arra, hogy az általános iskola igazgatójával, és a testnevelés tanárával a Kézilabda Szövetséggel felveszik a kapcsolatot, hogy a felmerülő kérdésekre választ kapjanak. Kb. 1-2 héten belül választ adnak a testületnek a felmerült kérdésekre. Monori Szilárd képviselő megkérdezte, hogy mennyire rugalmasak az edzések időpontja tekintetében? Hetényi Levente kijelentette, hogy ők alkalmazkodni tudnak, így bármely időpont jó az edzések lebonyolítására.
5 5 Csonka Ferencné képviselő elmondta, hogy támogatja a kérelemben leírtakat, jó ötletnek tartja a kézilabda egyesület megalakítását. Matyó Anikó jegyző megkérdezte, hogy mennyi ideig tart a bajnokság, és azt kizárólag csak teremben lehet-e megtartani? Hetényi Levente közölte, hogy a bajnokság szeptembertől májusig tart. Az edzéseket és a mérkőzéseket pedig csak teremben lehet megtartani a balesetveszély miatt. A Képviselő-testület a tájékoztatást tudomásul vette, a döntést a szükséges információk beszerzéséig elnapolta. 2./ Napirend: Tárgya: Tájékoztató a KMOP-3.3.1/B azonosító számú Vácrátót belterületi csapadékvíz-rendszer fejlesztés című pályázat 90 %-os támogatásáról. Garamszegi Géza polgármester tájékoztatásként elmondta, hogy sikeresen pályázott az Önkormányzat a belterületi csapadékvíz-rendszer fejlesztése című pályázaton, ahol sikerült ,-Ft-tos támogatást nyerni, melyhez pályázati önerőként 10 %-ot kell hozzátenni, mely összegszerűen kb. 8 millió Ft. A pályázat azért erre a településrészre (Ságvári Ady Csokonai - Szabadság utcák) került benyújtásra, mert ez a legkritikusabb és legvizesebb rész. A projekt szerint a Sződ-Rákos patakba folyik majd az összegyűjtött csapadékvíz. Papp István alpolgármester megerősítette a polgármester által elmondottakat, mely szerint tényleg ez a terület a legvizesebb. Matyó Anikó jegyző kiegészítésként elmondta, hogy mindezt a szakemberek is alátámasztották, a pályázatot ezen kívül fotókkal is alá kellett támasztani. A sikeres pályázatról az értesítés a napokban érkezett meg, ezért a támogatási szerződés még nincs aláírva. A beruházás befejezésének határideje november 30. A pályázat szerint a belterületi részen nyílt árokrendszer, míg a külterületi részen zárt árok kerülne kialakításra, mivel a tulajdonosok csak így járultak hozzá, hogy a területükön legyen kialakítva az árokrendszer. A vízjogi létesítési engedély kiadása még folyamatban van, néhány hiánypótlást kell még teljesítenünk. Garamszegi Géza polgármester hozzátette, hogy az értékhatár miatt meghívásos közbeszerzéssel kívánják lebonyolítani az eljárást. A beruházás összeghatára ezt megengedi, mivel nettó ,-Ft a beruházás összege. Csonka Ferencné képviselő megkérdezte, hogy szállítói vagy előfinanszírozású-e a beruházás? Matyó Anikó jegyző válaszolva a kérdésre elmondta, hogy még nem lehet tudni, hogy milyen lesz a finanszírozás, mivel még nincs aláírva a támogatási szerződés. Véleménye szerint hasonló lesz az elszámolás, mint a Petőfi térnél volt, vagyis a kivitelezői számlák szállítói finanszírozású, a pályázat többi része előfinanszírozású lesz. Bolvári Attila képviselő nagyon örül annak, hogy sikeres volt a pályázat, mivel az a területrész, mely érintett a beruházásban nagyon vizes és kritikus pontja a településnek. Véleménye szerint az önrész összege miatt sem lett volna célszerűbb nagyobb településrész csapadékvíz elvezetésére pályázni.
6 6 Garamszegi Géza polgármester szerint a pályázat során biztosan figyelembe vették, azt, hogy belvizes a terület és ezért is támogatták a benyújtott pályázatot. Mészáros János vendég (Vácrátót, Kossuth utcai lakos) megkérdezte, hogy a Kossuth utcai ingatlanokról is elvezetik-e a pályázat keretében a csapadékvizet? Matyó Anikó jegyző válaszolva a kérdésre elmondta, hogy a Kossuth utcai vízelvezetés nem szerepel a projektben, ott az ingatlan tulajdonosoknak össze kell fogni és közösen megoldani a problémát, tekintettel arra, hogy a magánterületek hátsó kertrészei keresztben érintettek mind. Esetleg megoldás lehet, hogy a Csokonai utcai árokba vezetik be az összegyűjtött vizet. Erre lenne lehetőségük. Garamszegi Géza polgármester hozzátette, hogy korábban már volt kérés ennek az utcának a tulajdonosai részéről, hogy vezesse el az Önkormányzat a csapadékvizet, de akkor nem minden ingatlantulajdonos egyezett bele az árok kialakításába. Márpedig magánterületekről van szó, ott az Önkormányzat nem tehet semmit, a tulajdonosoknak kell megoldani a problémát. Matyó Anikó jegyző megerősítette a polgármester által elmondottakat. Makovinyi József vendég (Vácrátót, Ady E. u. 50. szám alatti lakos) megkérdezte, hogy szilárd, vagy földes árkok kerülnek majd kialakításra a beruházás során? Matyó Anikó jegyző közölte, hogy földes árkok lesznek kialakítva, de a pontosítás kedvéért megnézi a pályázati dokumentációban. Makovinyi József vendég (Vácrátót, Ady E. u. 50. szám alatti lakos) véleménye szerint, ha földes árok kerül kialakításra, akkor azok kb. 3 év után tönkre is fognak menni. Matyó Anikó jegyző részletes tájékoztatást adott arról, hogy milyen jellegű árok (zárt, nyílt, földes, burkolt) kerülnek kialakításra, és összesen mennyi (földárok fm, burkolt árok /földmunkával, ágyazattal, beton lezáró fogakkal/ fm, zárt csatorna 473 fm, áteresz 392 fm) árokrendszer fog épülni a településen. A Képviselő-testület a részletes tájékoztatást tudomásul vette. 3./ Napirend: Tárgya: Közbeszerzési eljárás lefolytatására benyújtott ajánlatok ismertetése Garamszegi Géza polgármester elmondta, hogy három árajánlatot kértek be közbeszerzési eljárás lefolytatására. A Misiker Kft ,-Ft+ÁFA, Épinber Kft ,-Ft+ÁFA, míg a Köz- Pálya Kft ,-Ft+ÁFA árért vállalná a közbeszerzési eljárás elfolytatását. Matyó Anikó jegyző kiegészítésként elmondta, hogy a Köz-Pálya Kft. ajánlata a legkedvezőbb, ezzel a céggel már több alkalommal dolgoztak együtt. Göndör Gábor, közbeszerző megbízható és precíz. Kérte a képviselőket, hogy mondják el véleményüket az ajánlatokkal kapcsolatban. Wildmann Erika képviselő szerint a Köz-Pálya Kft. ajánlatát kellene a testületnek támogatnia, mivel korábban már meg voltak elégedve a szakember munkájával. Garamszegi Géza polgármester mivel a testület részéről nem volt kérdés, így szavazásra bocsátotta a határozati javaslatot.
7 7 Vácrátót Község Önkormányzat Képviselő-testületének 33/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy a KMOP-3.3.1/B Vácrátót belterületi csapadékvíz-elvezetési rendszer tárgyú pályázattal kapcsolatos közbeszerzési eljárás lebonyolítására megkért közbeszerzési eljárás lebonyolítására vonatkozó - árajánlatokat megtárgyalta és a Köz-Pálya Kft. (Újhartyán, Monori u. 33.) ajánlatát fogadja el Ft +ÁFA összegben. 4./ Napirend: Felelős: polgármester Határidő: folyamatos Tárgya: Műszaki ellenőrzésre benyújtott ajánlatok ismertetése. Garamszegi Géza polgármester elmondta, hogy három árajánlatot kértek be a műszaki ellenőrzési feladatok lefolytatására. A Darvas és Sipos Kft ,-Ft+ÁFA, az Aqua-Duo Sol Kft ,-Ft+ÁFA, míg a Kristály Kft ,-Ft+ÁFA árért vállalná a műszaki ellenőri feladatok ellátásáért. Matyó Anikó jegyző tájékoztatásként elmondta, hogy a Darvas és Sipos Kft. ajánlata a legkedvezőbb, ezzel a céggel már több alkalommal dolgoztak együtt, és megbízható. Kérte a képviselőket, hogy mondják el véleményüket az ajánlatokkal kapcsolatban. Wildmann Erika képviselő szerint a Darvas és Sipos Kft. ajánlatát kellene a testületnek támogatnia, mivel korábban már meg voltak elégedve a szakember munkájával. Garamszegi Géza polgármester mivel a testület részéről nem volt kérdés, így szavazásra bocsátotta a határozati javaslatot. Vácrátót Község Önkormányzat Képviselő-testületének 34/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy a KMOP-3.3.1/B Vácrátót belterületi csapadékvíz-elvezetési rendszer tárgyú pályázattal kapcsolatos műszaki ellenőri feladatok lebonyolítására megkért árajánlatokat megtárgyalta és a Darvas és Sipos Kft. (1174 Budapest, Melczer u. 13.) ajánlatát fogadja el Ft +ÁFA összegben. 5./ Napirend: Tárgya: Egyebek Felelős: polgármester Határidő: folyamatos a./ Vácrátóti Shinko HSE kérelmének ismertetése tornacsarnok igénybevételével kapcsolatban. Garamszegi Géza polgármester elmondta, hogy a Shinko HSE kérelmét minden képviselőnek megküldték, felkérte Monori Szilárdot a kiegészítésre. Monori Szilárd képviselő tájékoztatásként elmondta, hogy a korábbi táborhoz hasonlóan rendeznék meg a mostani tábort is. A tábor időpontja hétvégére esne, a végén a gyerekek záróvizsgát tennének. Kb fő lenne a táborozó gyermekek létszáma, akik egytől egyik vácrátótiak.
8 8 Matyó Anikó jegyző hozzátette, hogy a tábor idején a tornacsarnok szabad, így nincs akadálya a táboroztatásnak, ha a testület támogatja a kérelmet. Garamszegi Géza polgármester mivel a testület részéről nem volt kérdés, szavazásra bocsátotta a határozati javaslatot. Vácrátót Község Önkormányzat Képviselő-testületének 35/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy a Sinko Harcművészeti Sportegyesület részére ingyenesen biztosítja május között a tornacsarnokot és engedélyezi az Általános Iskola napközijének és a hozzá tartozó étkezőjének ingyenes használatát. Határidő: azonnal Felelős: polgármester b./ Invitel részvények eladásával kapcsolatos megkeresés ismertetése. Matyó Anikó jegyző ismertette az Invitel Zrt. megkeresését, mely szerint 2.000,-Ft/db értékben megvásárolnák az Önkormányzattól a 29 db részvényét. Kérte a képviselőket, hogy mondják el véleményüket a megkereséssel kapcsolatban. Papp István alpolgármester nem javasolta eladni a részvényeket, mert úgysem kapnának érte jelentős összeget. Garamszegi Géza polgármester mivel a testület részéről további észrevétel nem volt, szavazásra bocsátotta a határozati javaslatot. Vácrátót Község Önkormányzat Képviselő-testületének 36/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy nem értékesíti az Önkormányzat tulajdonában lévő 29 db Invitel Zrt. részvényt. Határidő: azonnal Felelős: polgármester c./ Gárdonyi Géza Művelődési Ház bérleti díjainak meghatározása Garamszegi Géza polgármester tájékoztatásként elmondta, hogy a bérleti díjra vonatkozó javaslat kiosztásra került minden képviselőnek. Felkérte Wildmann Erikát, aki egyben a művelődési ház vezetője, hogy egészítse ki az írásbeli anyagot. Wildmann Erika képviselő kiegészítésként elmondta, hogy a kiosztott anyag a nettó árakat tartalmazza, tehát az áfát még az árakhoz kell számolni. A művelődési ház előterét bérlik ki a legtöbbször az árusok, ezért ennek az ára külön szerepel a javaslaton. A művelődési ház asztalainak és székeinek bérbeadását nem javasolja a sérülésveszély miatt. Az árakat úgy kalkulálta ki, hogy figyelembe vette a szomszédos települések árait is. Amennyiben nagyobb rendezvényt szerveznének a Művelődési házba, úgy célszerű lenne kauciót kérni a bérlőktől, az esetleges károkra. Szükség lenne ezen kívül felelős személyt is meghatározni minden egyes bérleti szerződés megkötésekor, mivel így egy személyben számon lehet kérni bizonyos dolgokat, ha gond adódna. Minden egyes zenés rendezvényt köteles az intézményvezető bejelenteni az Artistjust-nak, ami után fizetési kötelezettség keletkezik.
9 9 Papp István alpolgármester véleménye szerint kell a szigor, mivel katasztrofális állapotok uralkodnak a sportpályán is. Garamszegi Géza polgármester megerősítette az előzőekben elmondottakat, ugyanis randalírozó gyerekek teszik tönkre a sportpályán a játszótéri eszközöket, székeket, padokat stb. Mivel a testület részéről további észrevétel nem volt, szavazásra bocsátotta a határozati javaslatot. Vácrátót Község Önkormányzat Képviselő-testületének 37/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy a Gárdonyi Géza Művelődési Ház bérleti díját a mellékletben foglaltak szerint állapítja meg. Határidő: azonnal Felelős: polgármester d./ Községi búcsú helyszínének meghatározása. Garamszegi Géza polgármester tájékoztatásként elmondta, hogy a tavalyi évben a Kossuth utca volt a búcsú helyszíne a tér felújítás miatt. Javasolta, hogy idén a búcsú a temető előtt kerüljön megrendezésre, mivel azon a héten szombaton lesz a ballagás az iskolában. A búcsúsok pedig már egy héttel a búcsú előtt berendezkednek a kijelölt helyen, így zavaró lenne, hogy az egész tér el van foglalva. Véleménye szerint a temető előtti téren tágas a hely, így a körhinták is elférnek, nem lesz túlzsúfoltság. Matyó Anikó jegyző megjegyezte, hogy a fő indok, amiért a temető előtti téren kellene megrendezni a búcsút az a ballagás időpontja. A tér elfoglalása esetén nem lenne hely a vendégeknek a pakolásra és nem lenne méltó a környezet a ballagási ünnepség lebonyolítására. Csonka Ferencné képviselő elfogadja az érveket, és egyetért azzal, hogy a búcsú a temető előtti téren kerüljön megrendezésre. Monori Szilárd képviselő megkérdezte, hogy fizetnek-e bérleti díjat a búcsúsok? Garamszegi Géza polgármester válaszolva a kérdésre elmondta, hogy fizetnek közterület használati díjat a búcsúsok. A dodgem üzemeltetője a korábbi években nem fizetett közterület használati díjat, mivel a másnapi gyermeknap alkalmával ingyen biztosította a gyerekeknek a készüléket a díj összegének fejében. Ennek a gyerekek nagyon örültek. Az idei évben azonban a gyermeknap előbb lesz, így most fizetniük kell majd a közterület használatért. Wildmann Erika képviselő szerint az egyház részéről is jobb megoldás lehet, hogy nem a téren lesz a búcsú, mivel a körmenetkor nagyon zavaró az árusok és körhinták jelenléte. Garamszegi Géza polgármester mivel a testület részéről további észrevétel nem volt, szavazásra bocsátotta a határozati javaslatot. Vácrátót Község Önkormányzat Képviselő-testületének 38/2011. (V. 12.) számú határozata: Vácrátót Község Önkormányzat Képviselő-testülete úgy határoz, hogy a község búcsúját évben a temető előtti téren rendezi meg. Határidő: azonnal Felelős: polgármester
10 10 e./ A vacratot.info weboldal üzemeltetésével kapcsolatos megbeszélés, és a képviselői fogadóórán benyújtott 12 pont megválaszolása. Garamszegi Géza polgármester elmondta, hogy a mai világban mindenkinek szabadad a véleménynyilvánítás, ez azonban csak bizonyos szintig lehetséges következmények nélkül. Felolvasta a határozati javaslatot a honlapon megjelenő információkkal kapcsolatban. A honlapon megjelenő cikkekkel és formátumokkal kapcsolatban egyeztetett az önkormányzat jogi képviselőjével, aki javasolta a határozati javaslat elfogadását a testület részéről. Nem a honlapon megjelenő kritikákról van szó, nem ezt sérelmezi az Önkormányzat, hanem azt, hogy úgy állítják be azt a honlapot, mintha Vácrátót Község Önkormányzat hivatalos honlapja lenne. Ugyanazokat a cikkeket közlik le, mint a hivatalos honlapon, vagyis leszedik az oda felrakott anyagokat stb. Ezt szeretnék megszüntetni, ez ellen szeretnének tenni, ezért kéri a képviselőket, hogy fogadják el a határozati javaslatban leírtakat. Mivel a testület részéről a határozati javaslattal kapcsolatban észrevétel nem volt, szavazásra bocsátotta azt. Vácrátót Község Önkormányzat Képviselő-testületének 39/2011. (V. 12.) számú határozata: Vácrátót Község Önkormányzat Képviselő-testülete elhatárolódik a portálon az önkormányzatot érintő információk tényszerű megjelentetésétől. A Képviselő-testület a helyi önkormányzatokról szóló évi LXV. Törvény ra hivatkozással, ezúton nyilatkozik, hogy Vácrátót Község Önkormányzata jogainak védelmében felhatalmazza a polgármestert arra, hogy a honlap szerkesztéséért felelős személyt szólítsa fel, hogy - Vácrátót Község Önkormányzat Polgármesteri Hivatala és az önkormányzat fenntartásában álló intézmények, híranyagát és dokumentumait a oldalon ne közölje, - törölje a oldalon megjelenő szalagcímből a Vácrátót első megnevezést, - ne használja Vácrátót Község Önkormányzatának címerét. Határidő: azonnal Felelős: polgármester Garamszegi Géza polgármester tájékoztatásként elmondta, hogy a Képviselő-testület a május 6-án tartott képviselői fogadóórán kapott egy 12 pontból álló kérdéssort, amit most kíván a testületi ülés keretében megválaszolni. A kérdések és az azokra adott válaszok az alábbiak: 1. kérdés: Mikor került megpályáztatásra a Vácrátóti Hírmondó szerkesztése? A jelenlegi cég mennyiért készíti az újságot? Válasz: A Vácrátóti Hírmondót az Önkormányzat szerkeszti, a nyomda tördeli a szöveget és készíti el a példányokat, ezért a szerkesztés nem kerül semmibe. Az újság fekete-fehér színben kerül kiadásra, semmivel sem kerül többe a nyomtatási költség, mint eddig. Az újságot 700 példányban készítik el, ami ,-Ft-ba kerül. 2. kérdés: Mikor tervezik a évi testületi ülések jegyzőkönyvének feltöltését a hivatalos honlapra? Válasz: A évi jegyzőkönyvek feltöltése napokon belül megtörténik. 3. kérdés: Miért nem teszik fel a honlapra az önkormányzati SZMSZ-t? Sok kérdésre választ kaphatnánk belőle. Válasz: Az SZMSZ hamarosan feltöltésre kerül a honlapra. 4. kérdés: Mikor tervezik frissíteni a honlapon a Vácrátóti Hírmondót! Még mindig a karácsonyi szám van fenn.
11 11 Válasz: A évi I. negyedévi hírmondó már rajta van a honlapon, az letölthető. Mindenkinek az igényeit nem tudja az Önkormányzat kielégíteni, mivel mindenkinek más információ a fontos. A mindennapi munkával kapcsolatos dolgok fent vannak a honlapon. 5. kérdés: A legutóbbi Hírmondóból nem kaptunk választ arra, hogy mennyi a fizetése a jegyzőnek, pedig a i testületi ülésen elhangzott, hogy az újságban kapunk rá választ. Válasz: A jegyző bérét a köztisztviselők jogállásáról szóló törvényt szabályozza. A köztisztviselők illetményalapja ,-Ft, a szorzószám pedig a lakosságszám alapján a rátóti jegyző bére esetén 6,25. A jegyző bérét pedig úgy kapjuk meg, hogy az illetményalapot megszorozzuk a szorzószámmal. Ezen kívül semmilyen más juttatást nem kap a jegyző. 6. kérdés: Mikor lesz használható a Széchenyi úton lévő zebra, legalább reggelente és délután, amikor hozzák-viszik a gyermekeket a szülők? Válasz: A Széchenyi utcánál jelenleg sem és régen sem volt zebra. Nem az Önkormányzat tulajdona a j. országos közút, az a Magyar Állam tulajdona, kezelője pedig a Magyar Közút Nonprofit Zrt. Egyedül a tulajdonos és a kezelő jogosult az átkelőhely kijelölésre, erre az Önkormányzatnak nincs jogosultsága. Az Önkormányzat szeretné, ha az út helyreállítása során gyalogátkelő kerülne kialakításra a Széchenyi utcánál és a Művelődési Háznál. Ezt a kérést tolmácsolni fogják a Magyar Közút Nonprofit Zrt. felé a tervezés során. Ezen kívül az Önkormányzat kérni fogja szalagkorlát kihelyezését az óvoda előtti útszakasz mentén, a biztonságosság miatt. 7. kérdés: Miért nem kíván az önkormányzat új pályázatot kiírni a jelenlegi patika új üzemeltetésére? Válasz: A Kamilla Patika rendesen és határidőben fizeti a bérleti díját, ilyen jellegű probléma nincs velük. Ezen kívül semmiféle írásbeli észrevétel nem érkezett az Önkormányzathoz a Patika működésével kapcsolatban, igaz szóbeszédet halottak a gyógyszertáros viselkedésével és a patika működésével kapcsolatban. Amennyiben írásbeli bejelentés nem érkezik az Önkormányzathoz, úgy nem tudnak lépni ebben az ügyben a szolgáltatást nyújtó felé. Mindenképpen konkrét panasz bejelentésre lenne szükség ahhoz, hogy megtegyék a szükséges lépéseket. 8. kérdés: Miért nem számol be a polgármester a testületi üléseken a lejárt határidejű határozatok státuszáról, valamint az előző testületi ülés óta eltelt időszak eseményeiről? Válasz: Az Ötv. nem ír elő ilyen jellegű kötelezettséget, valamint az SZMSZ sem tartalmazza ezt a jellegű beszámolási kötelezettséget. A testületi ülések egyebek napirendi pontja rendszerint tartalmaz tájékoztatás az elintézett és folyamatban lévő ügyekről. 9. kérdés: Miért nem készít az Önkormányzat video felvételt a testületi ülésekről? Ez már Őrbottyánban is működik? Válasz: Ennek anyagi okai vannak, ez több ,-Ft-ba kerülne az Önkormányzatnak. Ha hang és képfelvétel készülne a testületi ülésekről, akkor médiatárat kellene létrehozni, aminek igen komoly háttere van, nagy munka és nagy költség. Erre a feladatra az Önkormányzat nem képes, erre külön szakembert kellene alkalmazni, amire jelen pillanatban nincs anyagi forrás. 10. kérdés: Tervezi-e az Önkormányzat az égetési rendelet megváltoztatását? Válasz: Vácrátóton nincs égetési rendelet, az EU előírások pedig egyáltalán nem engedélyezik az égetést, kizárólag a komposztálást. Csak a kialakult szokások miatt lett a kedd az égetési nap, de a településen sajnos nem égetnek az emberek, hanem füstölnek. Ebből nagyon sok probléma adódik. Erre a problémára megoldást kell majd találni, esetleg az ASA Magyarország Kft-vel kellene elvitetni a zöld hulladékot, ami szintén plusz kiadásba kerül. Vácrátót, Alkotmány utcai buszfordulóban megszüntették a szelektív hulladékgyűjtő szigetet, mivel a lakosok nem a rendeletetésének megfelelően használták azt. 11. kérdés: Tervezi-e az Önkormányzat az árokásós rendelet megváltoztatását? Válasz: Vácrátóton nincs árokásó rendelet. Sajnos Vácrátóton nem létezik az, hogy a lakosok maguknak ássák ki a házuk előtti árkot. A bérpótló juttatásban részesülők fognak bejönni közmunkára, akikkel a település árkait fogják rendbe tetetni, de csak azokat, melyeket az Önkormányzat tart karban. Bíznak abban, hogy a lakosok kedvet kapnak az Önkormányzattól és ők is elkezdik kipucolni az ingatlanaik előtti árkokat.
12 kérdés: Az elnyert csapadékvíz pályázatból miért csak a Szabadság út Csokonai utca Kossuth utca Ságvári utca Patak utcákkal foglalkoznak? A többi utcában marad a jelenlegi helyzet? Válasz: A csapadékvíz pályázat erre a részre került benyújtásra, mivel meg volt határozva a pályázható összeg felső határa. f./ Madarász Lilla perével kapcsolatos tájékoztatás. Garamszegi Géza polgármester elmondta, hogy megérkezett a II. fokú Bíróság ítélete, melyben kártérítést ítéltek meg Madarász Lilla részére, amit az Önkormányzatnak megadott határidőn belül ki kellene fizetnie. A II. fokú Bíróság ítélete ellen fellebbezést már nem lehet benyújtani, maximum felülvizsgálati kérelmet lehet beterjeszteni a Legfelsőbb Bíróságnak. Az egész per már kb. 10 éve indult, amikor a Malom utcai tereprendezés kapcsán a markoló belekapott Madarász Lilla engedély nélkül közterületen épített emésztőgödrébe. Papp István alpolgármester megkérdezte, hogy mennyiért készítené el a felülvizsgálati kérelmet dr. Parádi Viktor ügyvéd úr? Van az ügyvéd úr szerint értelme benyújtani ezt a kérelmet? Garamszegi Géza polgármester közölte, hogy az ügyvéd ,-Ft-ért készítené el a felülvizsgálati kérelmet. Azt azonban az ügyvéd sem tudja, hogy mi lesz a felülvizsgálat eredménye. Az I. fokú Bíróság évekkel ezelőtt 1,8 millió Ft kártérítést állapított meg, a II. fokú Bíróság ezzel szemben már ,-Ft + kamat összeget állapított meg. Csonka Ferencné képviselő szerint megéri ennyi pénzért elkészítetni a felülvizsgálati kérelmet. Kürti Zsigmond vendég (Vácrátót, Ady E. u. 47. szám alatti lakos) véleménye szerint rossz irányba is fordulhat az egész dolog, vagyis a Legfelsőbb Bíróság esetleg magasabb összegű kártérítést is megállapíthat Marász Lilla javára. Garamszegi Géza polgármester kijelentette, hogy bármi lehet a bírósági eljárás végső kimenetele, de ő személy szerint bízik a Legfelsőbb Bíróság döntésében. Az I. és a II. fokú Bíróság ugyanis nagyon fontos dolgokat nem vett figyelembe ezért abban bízik, hogy a Legfelsőbb Bíróság kedvező döntést hoz majd. Csonka Ferencné képviselő megjegyezte, hogy a döntés előtt jó lenne, ha betekinthetnének az ügyiratba, hogy jobban átlássák a dolgot, és majd a következő alkalommal hozzanak döntést a felülvizsgálati kérelemmel kapcsolatban. Garamszegi Géza polgármester egyetértett a felvetéssel így majd a következő ülésen tér vissza a testület erre a kérdésre. Csonka Ferencné képviselő megkérdezte, hogy a házi segítségnyújtás kapcsán hogyan történik majd a térítési díj beszedése. Az Esély Szociális Alapellátási Központ vezetője ugyanis azt monda, hogy személyiségi jogokra való hivatkozással nem adhatja ki a névsort; hogy kikhez jár ki a kolléganő. Nem tudja, hogy így miként fog történni az elszámolás. Matyó Anikó jegyző elmondta, hogy eddig még nem történt befizetés, ezért nem tudja, hogy mi lesz ennek a menete. Nagyné Gódor Csillával felveszi majd a kapcsolatot és megkérdezi tőle, hogy mi lesz ennek a befizetésnek és elszámolásnak a menete.
13 13 Csonka Ferencné képviselő megkérdezte a jegyzőnőt, hogy arról kaphat-e tájékoztatást a testület, hogy kik a bejelentett vállalkozók a településen és mennyi iparűzési adót fizetnek az Önkormányzatnak. Matyó Anikó jegyző közölte, hogy erre természetesen tud majd listát készíttetni az adós kolléganővel. Makovinyi József vendég (Vácrátót, Ady E. u. 50. szám alatti lakos) megkérdezte, hogy mekkora az Önkormányzat hitelállománya, mennyi az összes tartozás? Matyó Anikó jegyző elmondta, hogy ez az adat szerepelt a évi zárszámadás írásos anyagában, amit a honlapon is megtekinthetnek az érdeklődők. Garamszegi Géza polgármester kiegészítésként elmondta, hogy minden egyes hitel felvétel a beruházások miatt történt. Hiába nyer pályázatot az Önkormányzat, azok általában utófinanszírozásúak, vagyis az Önkormányzatnak előre meg kell finanszíroznia a kiadásokat. Mivel több hozzászólás és napirendi pont nem volt mindenki megjelenését megköszönte és az ülést bezárta. Kmf. Garamszegi Géza polgármester Matyó Anikó jegyző Monori Szilárd jegyzőkönyv-hitelesítő